CDXXXVII.  Bulla pro Guarino abbate Sancti Joannis in Valeia  (Carnot.) 
             (Anno 1151, Mart. 17.) [  Gall. Chr.  nov., VIII, Instr., 332, ex chartario domestico D. de Gagneres, in bibliotheca regia.
EUGENIUS episcopus, servus servorum Dei, dilectis filiis GUARINO abbati ecclesiae B. Joannis Valeiacensis, ejusque fratribus, tam praesentibus quam futuris, canonicam vitam professis in perpetuum.
Quoties istud, etc. Eapropter, dilecti in Domino filii, etc. praefatam ecclesiam sub B. Petri et nostra protectione suscipimus, et praesentis scripti privilegio communimus; statuentes ut quascunque possessiones, quaecunque bona, etc. firma vobis vestrisque successoribus et illibata permaneant. In quibus haec propriis duximus exprimenda vocabulis: In ecclesia Beatae Mariae Carnotensis totos redditus per integrum annum praebendae unius cujusque fratris ex congregatione canonicorum ipsius ecclesiae, cum eam quacunque occasione dimiserit, ut quoquo modo persona mutetur, in usus vestrae ecclesiae beneficium praebendale cum omni integritate deveniat. Integram praebendam quam ecclesia vestra in ecclesia Beatae Mariae perpetualiter habet, quam habebat bonae memoriae abbas Albertus cum canonicam susciperet normam; ecclesiam Sancti Stephani cum pertinentiis, scilicet altare de Morenciaco cum parte synodi ad altare pertinentis; ecclesiam de Mondonisvilla cum pertinentiis liberam ab omni exactione, synodo, circada, ecclesiam Sanctae Fidis cum parochiali jure de novo burgo, qui vocatur Castelleth, ecclesiam de Luciaco, et campi partem de illa terra, quam ante possederat bonae memoriae Ivo Carnotensis episcopus, terram de Osanivilla, tam episcopalem quam canonicalem, cum oblatis; terram de Ancherisvilla; in villa de Pontegodani, prioratum ecclesiae ipsius villae cum omnibus domibus episcopalibus, totam avenae farraginem, totam terram episcopi quam habetis ultra aquam Auduram, plateam quam dedit vobis venerabilis frater noster Gossenus Carnotensis episcopus, donum altaris ecclesiae de Serneio a Gosleno canonico et praeposito ecclesiae Sanctae Mariae, ecclesiae vestrae factum, donum vigeriae de Valeia, et totius terrae de Moncellis cum omnibus consuetudinibus factum vobis ab Hugone vicedomino Carnotensi, totam terram de Eddevilla cum consuetudinibus et feodis, ecclesiam Ardelecth cum omnibus hospitibus et terra ad duas carrucas; ecclesiam S. Nicolai de Curvavilla, cum ecclesia Sancti Petri ejusdem villae, ecclesiam S. Dionysii de Puteis, S. Mariae de Gohosvilla cum pertinentiis, ecclesiam de Trembleio cum decimis, ecclesiam Beatae Mariae de Teliu cum decimis, ecclesiam de Braioso cum pertinentiis, ecclesiam Sancti Saturnini de Camburciaco cum pertinentiis, ecclesiam Sancti Martini de Loiniaco, cum pasnagio porcorum vestrorum; villam Armentarvillam cum decima, quam ab ecclesia Sancti Benedicti admodiationem accepistis pro III frumenti modiis et IV avenae ipsi annis singulis persolvendis, villam Arbereth, et villam Nerle, terram de Curvaulmo, et omnes alias terras quas apud Carnotum habetis, ecclesiam de Garneio cum terra ad unam carrucam, quam pro animae suae redemptione Nivardus de Nonancurte ecclesiae vestrae concessit; ecclesiam de Orrevilla cum decima quam dedit vobis Hugo filius Guinemari per manum praescripti Ivonis Carnotensis episcopi; in loco qui dicitur Guoriart dimidium cum pratis secus Auduram fluvium; apud Sanctum Priscum molendinum, prata quae de beneficio Beatae Mariae apud Ataias habetis, terram quam jure proprietatis tenetis apud villam Soors. Praeterea census domorum, terrarum, vinearum, et decimas segelum et vinearum, quae tam in Carnotensi civitate quam suburbio vestri juris existunt. Obeunte vero te, dilecte fili Guarine abbas, nullus ibi qualibet subreptione, astutia, vel violentia praeponatur, nisi quem fratres secundum Dei timorem et B. Augustini Regulam providerint eligendum. Electus autem communi capitulo Beatae Mariae repraesentetur, ab episcopo Carnotensi abbatiam et benedictionis gratiam suscepturus; qui nimirum in ecclesia Beatae Mariae sicut et alii canonici suam faciet septimanam. Decernimus ergo, etc. Amen, amen, amen. Ego Eugenius Catholicae Ecclesiae episcopus. Datum Ferentini, per manum Bosonis sanctae Romanae Ecclesiae scriptoris, XVI Kal. Aprilis, indictione XIV, Incarnationis Domini 1150, pontificatus vero domni Eugenii papae III anno septimo.